181 



større Højde over den nuværende Havflade, medens Regel- 

 mæssigheden er mere udvisket i de forholdsvis lavere Egne op 

 ad Egedesminde til og længere inde i Landet sammesteds. 



8. Det er derfor rimeligt, at Grundtrækkene i Landets nu- 

 værende Overfladeforhold allerede have været anlagte, førend 

 Vand og Is begyndte deres uddybende Arbejde, saaledes at 

 Diaklaserne have været Vandets og isens uundværlige Hjælpere. 

 Man behøver altsaa hverken at tilskrive Vandet og Isen over- 

 naturlige Kræfter eller en ufattelig lang Række af Aar som 

 Virketid, for at forklare Fjorddannelsen paa en tilfredsstillende 

 Maade. Isens Arbejde har i Hovedsagen været det, at løsrive, 

 sønderdele og bortskalTe det af Diaklaser gjennemspaltede Klippe- 

 materiale, som aabenbart engang maa have dækket og delvis 

 dannet den Landoverflade, som existerede, før Indlandsisen be- 

 gyndte at danne sig. Dennes senere Arbejde blev derfor væsentlig 

 kun en Afrunding og Afglatning af de skarpe Former, medens 

 en virkelig udgraven i fast, haard Klippemasse kun kan antages 

 at have fundet Sted under særegne Forhold, 



Det vil først være muligt at bedømme Diaklasernes rette 

 Betydning, naar man i en længere Aarrække og i endnu større 

 Detail har forfulgt og studeret dem i alle Landets Egne, ikke 

 alene i Gnejsen, men ogsaa i andre, navnlig massive, homogene 

 Bjergarter. 



C. Glacialdannelserne. 



Ligesaalidt som paa de tidligere Expeditioner i Syd-Grønland 

 fandtes der forsteningsførende Lag ældre end Glacialperioden i 

 den her omhandlede Del af Grønlands Vestkyst. Vi maatte 

 derfor paa vore Recognosceringsrejser i dette vidtudstrakte Terræn 

 lade os nøje med at gjøre Optegnelser over de Mærker efter en 

 tidligere, større Udbredelse af Isdækket, som vi traf paa, samt 

 over Udbredelsen, Beskaffenheden og den omtrentlige Højde af 



